અડવાણીનો નારાજગીનો પત્ર રાજનાથ સિંહને સોમવારે સવારે ૧૧ વાગ્યે મળ્યો હતો. એ પત્ર મળ્યાં પછી રાજનાથ સિંહે અડવાણીને ફોન કરીને કહ્યું હતું કે હું નરેન્દ્ર મોદીને લઈને મળવા માગું છું. અડવાણીએ મોદીને મળવાની સ્પષ્ટ ના પાડી દીધી એટલે રાજનાથ સિંહ તેમને મનાવવા તેમના ઘરે ગયા હતા, પરંતુ અડવાણીએ પોતાના નિર્ણય વિશે પુનર્વિચાર કરવાની ના પાડી દીધી હતી. આ લખાય છે ત્યારે સુષમા સ્વરાજ અડવાણીને મનાવવાનો પ્રયાસ કરી રહ્યાં છે.